CELEX: C2005/057/29
Language: hu
Date: 2005-03-05 00:00:00
Title: C-514/04. sz. ügy: A Gerechtshof te Amsterdam 2004. november 30-i határozatával az Uroplasty B.V. kontra Inspecteur van de Belastingdienst/Douane district Rotterdam ügyben benyújtott előzetes döntéshozatal iránti kérelem

5.3.2005   
            
            
               HU
            
            
               Az Európai Unió Hivatalos Lapja
            
            
               C 57/15
            
         A Gerechtshof te Amsterdam 2004. november 30-i határozatával az Uroplasty B.V. kontra Inspecteur van de Belastingdienst/Douane district Rotterdam ügyben benyújtott előzetes döntéshozatal iránti kérelem
   (C-514/04. sz. ügy)
   (2005/C 57/29)
   Az eljárás nyelve: holland
   A Gerechtshof te Amsterdam (Hollandia) 2004. november 30-i határozatával, amely 2004. december 15-én érkezett a Bíróság Hivatalához, az Uroplasty B.V. kontra Inspecteur van de Belastingdienst/Douane district Rotterdam ügyben előzetes döntéshozatal iránti kérelmet nyújtott be az Európai Közösségek Bíróságához.
   A Gerechtshof te Amsterdam a következő kérdésekről kéri a Bíróság döntését:
   
               1)
            
            
               
                           a)
                        
                        
                           Úgy kell-e értelmezni a Közös Vámtarifa 9021 tarifaszámát, hogy e tarifaszám alá besorolható egy olyan termék, amely steril, fehér polidimetilsziloxán-pelyhekből áll, és amelyet speciálisan orvosi-sebészeti implantátumként, kizárólag e rendeltetési céllal való alkalmazásra fejlesztettek ki?
                        
                     
                           b)
                        
                        
                           Ha a válasz igenlő, a termék a Közös Vámtarifa 9021 tarifaszámának melyik alszáma alá tartozik?
                        
                     
         
               2)
            
            
               Amennyiben a jelen ügyben a 9021 tarifaszám alá történő besorolás nem lehetséges, besorolható-e a termék a Közös Vámtarifa 3926 tarifaszáma alá?
            
         
               3)
            
            
               Ha a válasz nemleges, a Közös Vámtarifa értelmezése milyen más tarifaszám alá történő besorolást eredményez?